《东莱吕氏宫箴以觅举求上官保庇书为第一戒今》
宋代·陈宓

凡厥女子，号为无知。
十年不字，迟归有时。
正节必守，淑行惧亏。
孰谓君子，身不自持。
不艮其背，顾朵其颐。
自鬻苟售，宁不忸怩。
莫答盛意，聊赠鄙词。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。